تاند:( سې شنبه، د حمل ۸ ) په کابل کې د افغانستان په نوم یوه مشهور خصوصي پوهنتون له تړل کیدو وروسته د خپل کتابتون د لیلامولو اعلان کړی۔

د دغه پوهنتون په فیسبوک پاڼه کې لیکل شوي، چې په بېلابېلو ۳ زرو کتابونو مجهز کتابتون له ټولو تخنیکي وسایلو او ډیټابیس سره په ارزانه بیه لیلاموي۔

د یاد شوي پوهنتون د کتابتون لیلامیدو په ټولنیزو رسنیو کې ګڼ غبرګونونه لرل۔

افغان شنونکي او د طالبانو منتقد نجیب ننګیال لیکلي: کله چې جهالت حاکم شي، پوهنتونونه او ښوونځي وتړل شي، کتابتونونه نېلام ته وړاندې کېږي۔ افغانستان د بدترينې تاريکۍ او وحشت شاهد دی۔ خدای دې ژر دا ورځې تېرې کړي۔

یو شمېر نورو افغانانو هم په دې اړه خواشیني ښودلې او ویلي، چې د طالبانو له واکمنیدو سره پوهه، ښوونځی او نور متمدن ارزښتونه بې ارزښته شوي او څنډې ته شوي دي۔

د طالبانو له بیا واکمنیدو سره د افغانستان لسګونه خصوصي پوهنتونونه، ښوونځي او نور تعلیمی مرکزونه د اقتصادي سقوط او ستونزو له امله تړل شوي